CELEX: 22012X0908(01)
Language: mt
Date: 2011-03-04 00:00:00
Title: Memorandum ta' Fehim bejn il-Kummissjoni Ewropea u l-Laboratorju Ewropew tal-Bijoloġija Molekulari

8.9.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 271/1
            
         Memorandum ta' Fehim bejn il-Kummissjoni Ewropea u l-Laboratorju Ewropew tal-Bijoloġija Molekulari
   2012/C 271/01
   Il-Kummissjoni Ewropea, minn hawn ’il quddiem “il-Kummissjoni”, u l-Laboratorju Ewropew tal-Bijoloġija Molekulari, li l-kwartieri ġenerali tiegħu jinsabu f'Heidelberg, il-Ġermanja, minn hawn ’il quddiem “EMBL” (minn hawn ’il quddiem flimkien magħrufa bħala “iż-żewġ Partijiet”),
   WARA LI KKUNSIDRAW
   
               —
            
            
               It-Trattat dwar il-Funzjonament tal-Unjoni Ewropea li jippromwovi l-kooperazzjoni ma' pajjiżi terzi u organizzazzjonijiet internazzjonali fil-qasam tar-riċerka, l-iżvilupp teknoloġiku u d-dimostrazzjoni,
            
         
               —
            
            
               Il-Ftehim li jistabbilixxi l-Laboratorju Ewropew tal-Bijoloġija Molekulari ffirmat fit-30 ta' Mejju 1973 (1); abbażi ta' dan il-Ftehim il-firmatarji fdaw il-prestazzjoni tar-riċerka bażika fil-bijoloġija molekulari, it-taħriġ tax-xjentisti, l-istudenti u l-viżitaturi fil-livelli kollha, l-offerta ta' servizzi vitali lil xjentisti fl-Istati Membri li huma firmatarji, l-iżvilupp ta' strumenti u metodi ġodda fix-xjenzi tal-ħajja u l-eżerċitar ta' attivitajiet tat-trasferiment teknoloġiku, f'idejn l-EMBL,
            
         
               —
            
            
               L-Arranġament Amministrattiv għall-kooperazzjoni xjentifika u teknoloġika ffirmat fit-18 ta' Jannar 1995 bejn il-Kummissjoni u l-EMBL,
            
         
               —
            
            
               Id-Dikjarazzjoni ta' Intenzjoni ffirmata fl-24 ta' Ġunju 2010 bejn il-Kummissjoni Ewropea u l-Organizzazzjonijiet tal-EIROforum,
            
         
               —
            
            
               Il-Programmi Qafas tal-Komunità Ewropea għar-riċerka, l-iżvilupp teknoloġiku u l-attivitajiet ta' dimostrazzjoni,
            
         
               —
            
            
               Il-Green Paper tal-2007 dwar il-perspettivi ġodda għaż-Żona Ewropea tar-Riċerka (ŻER) (2), li titlob għal kooperazzjoni akbar u sħubija msaħħa ma' organizzazzjonijiet intergovernattivi tar-riċerka bħall-EMBL, l-aktar fir-rigward tal-ipprogrammar tar-riċerka, it-taħriġ u l-mobbiltà tar-riċerkaturi, l-infrastrutturi tar-riċerka, il-proprjetà intellettwali u l-kooperazzjoni internazzjonali,
            
         
               —
            
            
               Il-Kommunikazzjoni dwar Kooperazzjoni Internazzjonali taż-ŻER tal-2008 (3), li tikkonferma l-utilità ta' sħubija msaħħa bejn il-Komunità Ewropea u l-organizzazzjonijiet intergovernattivi Ewropej tar-riċerka, l-aktar l-Organizzazzjonijiet tal-EIROforum biex jgħinu l-ġbir tal-massa kritika meħtieġa biex tingħata tweġiba effettiva għall-isfidi tal-politika li qegħdin isiru dejjem aktar globali,
            
         
               —
            
            
               Il-Viżjoni ŻER 2020, approvata fit-2 ta' Diċembru 2008 mill-Kunsill tal-Unjoni Ewropea (UE) (4); li tistipula li sal-2020 il-partijiet kollha se jibbenefikaw kompletament mill-ħames libertà madwar iż-ŻER (5),
            
         
               —
            
            
               L-“Istrateġija Ewropa 2020: strateġija għal tkabbir intelliġenti, sostenibbli u inklussiv” (6), approvata fis-17 ta' Ġunju 2010 mill-Kunsill Ewropew, l-Inizjattiva Mexxejja relatata “Aġenda Diġitali għall-Ewropa” adottata mill-Kummissjoni Ewropea fid-19 ta' Mejju 2010 (7) u l-inizjattiva Mexxejja relatata “Unjoni tal-Innovazzjoni” adottata mill-Kummissjoni Ewropea fis-6 ta' Ottubru 2010 (8),
            
         HUMA U JIRRIKONOXXU
   
                
            
            
               Ir-responsabbiltajiet rispettivi taż-żewġ Partijiet fl-oqsma msemmija qabel li jsaħħu lil xulxin b’mod reċiproku,
            
         
                
            
            
               Il-kooperazzjoni eċċellenti li ilha għal żmien twil bejn l-EMBL u l-Kummissjoni Ewropea bbażata fuq l-Arranġament Amministrattiv preċedenti,
            
         QABLU KIF ĠEJ:
   
               1.
            
            
               Iż-żewġ Partijiet għandhom l-intenzjoni jikkooperaw, filwaqt li jqisu kif xieraq il-kompetenzi rispettivi tagħhom, biex jikkonsolidaw u jiżviluppaw aktar iż-Żona Ewropea tar-Riċerka, l-aktar fir-rigward tal-ipprogrammar tar-riċerka, it-taħriġ u l-mobbiltà tar-riċerkaturi, l-infrastrutturi tar-riċerka, il-ġestjoni tal-proprjetà intellettwali u l-kollaborazzjoni internazzjonali. Għal dan il-għan, dawn jistgħu jiżviluppaw attivitajiet konġunti fil-qasam tax-xjenzi tal-ħajja molekulari.
            
         
               2.
            
            
               Filwaqt li jqisu kif xieraq il-kompetenzi rispettivi tagħhom, il-kuntesti istituzzjonali u l-oqfsa operattivi, iż-żewġ Partijiet se jinfurmaw u jikkonsultaw lil xulxin, kif xieraq, dwar kwistjonijiet ta' interess reċiproku, partikolarment fir-rigward tal-konsolidazzjoni u l-iżvilupp ulterjuri taż-Żona Ewropea tar-Riċerka.
            
         
               3.
            
            
               L-istatus ta' osservatur mogħti lill-Kummissjoni Ewropea fil-Kunsill tal-EMBL fl-1995, jinżamm (9).
            
         
               4.
            
            
               Il-Kummissjoni se tagħti lill-EMBL id-dritt li tipproponi kandidati għas-sħubija ta' korpi esperti jew konsultattivi rilevanti. Dawn l-esperti se jiġu nnominati mill-Kummissjoni suġġett għar-regoli u l-proċeduri tagħha stess.
            
         
               5.
            
            
               Iż-żewġ Partijiet se jistabbilixxu l-punti ta' kuntatt u l-mekkaniżmi ta' komunikazzjoni biex jintlaħaq l-għan previst mill-Memorandum tal-Fehim attwali.
            
         
               6.
            
            
               Iż-żewġ Partijiet se jiltaqgħu kull meta hemm bżonn u tal-anqas kull sena biex iqisu l-progress u possibbilment jiddiskutu modi ulterjuri biex titjieb il-kollaborazzjoni reċiproka, inkluż l-attivitajiet konġunti, jew jesploraw sinerġiji potenzjali.
            
         
               7.
            
            
               Iż-żewġ Partijiet se jiftehmu dwar il-mistoqsijiet relatati mal-interpretazzjoni u l-implimentazzjoni tal-Memorandum tal-Fehim attwali.
            
         
               8.
            
            
               L-Arranġament Amministrattiv tat-18 ta' Jannar 1995 jinbidel bil-Memorandum tal-Fehim attwali.
            
         
      Magħmul duplikatament f'Heidelberg, l-4 ta’ Marzu 2011.
      
         
            Għall-Kummissjoni Ewropea
         
         Máire GEOGHEGAN-QUINN
         
            Kummissarju għar-Riċerka, innovazzjoni u xjenza
         
      
      
         
            Għall-Laboratorju Ewropew tal-Bioloġija Molekulari (EMBL)
         
         Iain W. MATTAJ
         
            Direttur Ġenerali
         
      
   
   
      (1)  http://www.embl.de/aboutus/general_information/organisation/hostsite_agreement/un_agreement.pdf
   
      (2)  Il-Green Paper dwar iż-Żona Ewropea tar-Riċerka tirreferi għall-Green Paper tal-Kummissjoni “Iż-Żona Ewropea tar-Riċerka: Perspettivi Ġodda”, adottata fl-4 ta' April 2007, (COM (2007) 161 finali).
   
      (3)  “Qafas Strateġiku Ewropew għall-kooperazzjoni internazzjonali fix-xjenza u t-teknoloġija”, 24 ta' Steembru 2008, (COM(2008)588).
   
      (4)  Il-konklużjonijiet tal-Kunsill 16767/08 dwar il-Kompetittività dwar “Il-Viżjoni 2020 għaż-Żona Ewropea tar-Riċerka”, 1-2 ta' Diċembru 2008.
   
      (5)  Iż-ŻER tinkludi l-UE u l-pajjiżi assoċjati mal-Programm ta' Qafas għar-Riċerka.
   
      (6)  Il-Komunikazzjoni tal-Kummissjoni COM(2010)2020 tat-3 ta' Marzu 2010 u l-Konklużjonijiet tal-Kunsill Ewropew tas-17 ta' Ġunju 2010 (http://ec.europa.eu/eu2020/pdf/115346.pdf).
   
      (7)  Il-Komunikazzjoni mill-Kummissjoni COM(2010) 245 tad-19 ta' Mejju 2010.
   
      (8)  Il-Komunikazzjoni mill-Kummissjoni COM(2010) 546 tas-6 ta' Ottubru 2010.
   
      (9)  Fl-Arranġament Amministrattiv iffirmat fit-18 ta' Jannar 1995 il-Kummissjoni Ewropea ngħatat status ta' osservatur.